פרוטאיים

פרוטאיים (שם מדעי: Proteaceae), היא משפחה של צמחים בעלי פרחים בסדרת הפרוטנאים ממחלקת הדו-פסיגיים שנמצאת בעיקר בחצי הכדור הדרומי. היא תוארה לראשונה על ידי הבוטנאי הצרפתי אנטואן-לורן דה ז'יסייה. המשפחה כוללת 80 סוגים ו-1,720 מינים, והמגוון הגדול ביותר שלה מופיע ביבשת אוסטרליה ובדרום אפריקה. המשפחה קרויה על שם פרוטאוס - אל הים מהמיתולוגיה היוונית שהיה מסוגל להשתנות לצורות רבות; שם זה נבחר עבור המשפחה בשל מגוון הצורות והרבגוניות של הפרחים והעלים במשפחה. הסוגים הידועים של המשפחה כוללים את הפרוטיאה, בנקסיה, מקדמיה, גרוויליאה, אמבות'ריום והקיאה. מינים רבים במשפחה משמשים כצמחי נוי פופולרים, ומינים בודדים מגודלים באופן מסחרי לצורך האגוזים שלהם. סוגי הפרוטאיים מגוונים מאוד בגודלם וצורתם, ולעיתים אפילו סוג אחד מכיל בתוכו מינים במגוון צורות שונות שמקשות על זיהוי פשוט. התצורה של מיני הפרוטאיים נעה משיחים משתטחים עד לעצי יער בגובה 40 מטר, ורובם המכריע הם שיחים נמוכים עד עצים בגובה נמוך ובינוני; יש מינים אחדים שהם עשבי תיבול. צמחי הפרוטאיים מתאפיינים לרוב בפרחים קטנים נפרדים שמשולבים לתפרחות צפופות וראוותניות. העלים שלהם מופיעים במגוון צורות, מסודרים בדרך כלל לסירוגין לאורך הגבעול ומכוסים לעיתים בציצת שערות. הצמחים במשפחה הם לרוב הרמאפרודיטים, אם כי יש גם כמה חד-ביתיים ודו-ביתיים. רבים מהפרוטאיים פיתחו אסטרטגיות להפקת חומרים מזינים ומינרלים מהאדמה ביעילות רבה; כך למשל, מינים הגדלים בקרקעות דלות בזרחן ובחומרים מזינים אחרים מצמיחים לאחר הגשמים אשכולות שורשים: מסה של שורשים רוחביים תת-קרקעיים הפרוסים כמחצלת ויוצרים משטח ספיגה אידיאלי למים ומינרלים שנשטפו לאדמה בגשם. הפרוטאיים גדלים בדרך כלל באזור שיש בו עונה יבשה ארוכה מדי שנה, ורבים מהם הם עצי אש או פירופיטים: מפיצים את זרעיהם רק לאחר שריפות או מסוגלים לצמוח שוב באמצעות פקעות תת-קרקעיות מסיביות; היתרון בכך הוא שלאחר השריפות האדמה מדושנת באפר ונקייה מצמחים אחרים שיכולים להתחרות על משאבים. בין האסטרטגיות להפצת זרעים אחר שריפה: זרעים העטופים במעיל מגן קשיח או בתפרחות וקבירת זרעים באדמה על ידי מכרסמים ונמלים. רוב הפרוטאיים מסתמכים על האבקה, ומפיקים לצורך כך כמויות ניכרות של צוף המושכים אליהם בעלי חיים רבים. המאביקים שלהם מגוונים וכוללים לא רק חרקים אלא אפילו עופות ויונקים (כיסאים, מכרסמים ועטלפים). צמחי הפרוטאיים נמצאים בשימוש נרחב בתרבויות מקומיות כמזון, תרופות, צביעה, הסקה ובנייה, ובעת המודרנית גם נעשה בהם שימוש בגינון ובגידול צמחי נוי. משפחת הפרוטאיים נפוצה בעיקר בחצי הכדור הדרומי ומרכזי הגיוון העיקריים שלה באוסטרליה ודרום אפריקה. היא מופיעה גם במרכז אפריקה, אמריקה הדרומיתֿ, אמריקה המרכזית, דרום-מזרח אסיה ואוקיאניה. בניו זילנד ידועים רק 2 מינים, אם כי אבקנים מאובנים מצביעים שבעבר היו בה מינים רבים יותר. המשפחה נחשבת לכזאת שהתפתחה באזור גונדוונה. באוסטרליה יש את המגוון הגדול ביותר של המשפחה: 45 סוגים, מתוכם 35 אנדמיים. אחריה דרום אפריקה עם 14 סוגים, מתוכם 11 אנדמיים וקלדוניה החדשה סוגרת את השלישייה הראשונה עם 9 סוגים מתוכם 6 אנדמיים. בדרום אמריקה יש 8 סוגים מתוכם 4 אנדמיים, ובגינאה החדשה ומלזיה 8 סוגים לא-אנדמיים. משפחת הפרוטאיים כוללת בתוכה 5 תת-משפחות, 10 שבטים, 80 סוגים ובסביבות 1,720 מינים. תת-משפחה: פרוטאים (Proteoideae) סוג: אידותיאה (Eidothea) - 2 מינים סוג: בופריה (Beauprea) - 13 מינים סוג: דילוביה (Dilobeia) - 2 מינים סוג: פרנקלנדיה (Franklandia) - 3 מינים סוג: סטירלינגיה (Stirlingia) - 7 מינים סוג: קונוספרמום (Conospermum) - 52 מינים סוג: סנאפיה (Synaphea) - 57 מינים סוג: פטרופייל (Petrophile) - 67 מינים סוג: אולאקס (Aulax) - 3 מינים סוג: פרוטיאה (Protea) - 91 מינים סוג: פוריה (Faurea) - 16 מינים סוג: איסופוגון (Isopogon) - 40 מינים סוג: אדננתוס (Adenanthos) - כ-33 מינים סוג: לוקדנדרון (Leucadendron) - 83 מינים סוג: לוקוספרמום (Leucospermum) - 49 מינים סוג: סרוריה (Serruria) - - 28 מינים סוג: מימיטס (Mimetes) - 13 מינים סוג: פרנומוס (Paranomus) - 18 מינים סוג: דאיסטלה (Diastella) - 7 מינים סוג: וקסטורלה (Vexatorella) - 4 מינים סוג: סורוספלוס (Sorocephalus) - 11 מינים סוג: ספטלה (Spatalla) - 20 מינים סוג ומין יחיד: אורות'מנוס (Orothamnus zeyheri ) סוג ומין יחיד: סנירוניס (Cenarrhenes nitida) סוג ומין יחיד: בופריאופסיס (Beaupreopsis paniculata) תת-משפחה: פרסונאים (Persoonioideae) סוג: פרסוניה (Persoonia) - 104 מינים סוג ומין יחיד: אצידוניה (Acidonia microcarpa) סוג ומין יחיד: גרניריה (Garnieria spathulifolia) סוג ומין יחיד: טורוניה (Toronia toru) סוג ומין יחיד: פלאקוספרמום (Placospermum coriaceum) תת-משפחה: בלנדנאים (Bellendenoideae) סוג ומין יחיד: בלנדה (Bellendena montana) תת-משפחה: סימפיונמאים (Symphionematoideae) סוג: סימפיונמה (Symphionema) - 2 מינים סוג ומין יחיד: אגסטקיס (Agastachys odorata) תת-משפחה: גרווילאים (Grevilleoideae) סוג: גרווילאה (Grevillea) - 360 מינים סוג: קנייטיה (Knightia) - 3 מינים סוג: אוקרפה (Eucarpha) - 2 מינים סוג: טריוניה (Triunia) - 4 מינים סוג: רופלה (Roupala) - 34 מינים סוג: אורייטס (Orites) - 10 מינים סוג: למברטיה (Lambertia) - 10 מינים סוג: סיילומלום (Xylomelum) - 6 מינים סוג: הליסיה (Helicia) - סביבות 100 מינים סוג: הולנדאה (Hollandaea) - 4 מינים סוג: דרלנג'יה (Darlingia) - 2 מינים סוג: מוסגרוויה (Musgravea) - 2 מינים סוג: אסטרומולרה (Austromuellera) - 2 מינים סוג: בנקסיה (Banksia) - 78 מינים סוג: דריינדרה (Dryandra) - 92 מינים. סוג: אמבות'ריום (Embothrium) - 5 מינים סוג: אלוקסילון (Alloxylon) - 4 מינים סוג: טלופיה (Telopea) - 5 מינים סוג: סטנוקרפוס (Stenocarpus) - סביבות 22 מינים סוג: סטרנג'ה (Strangea) - 3 מינים סוג: בקינגהמיה (Buckinghamia) - 2 מינים סוג: הקיאה (Hakea) - 150 מינים סוג: פינשייה (Finschia) - 3 מינים סוג: מקדמיה (Macadamia) - 4 מינים סוג: לייז'ה (Lasjia) - 5 מינים סוג: פנופסיס (Panopsis) - 13 מינים סוג: וירוטיה (Virotia) - 6 מינים סוג: הליסיופסיס (Heliciopsis) - 10 מינים סוג: אופלסה (Euplassa) - 20 מינים סוג: בליסדיליה (Bleasdalea) - 2 מינים סוג: היקסביצ'יה (Hicksbeachia) - 2 מינים סוג: קרמדסיה (Kermadecia) - 5 מינים סוג: טוריליה (Turrillia) - 3 מינים סוג ומין יחיד: גווינה (Gevuina avellana) סוג ומין יחיד: ספלמיום (Sphalmium racemosum) סוג ומין יחיד: קרנרבוניה (Carnarvonia araliifolia) סוג ומין יחיד: מגהרציה (Megahertzia amplexicaulis) סוג ומין יחיד: נאורייטס (Neorites kevedianus) סוג ומין יחיד: פלוידיה (Floydia praealta) סוג ומין יחיד: אוראוצ'אלס (Oreocallis grandiflora) סוג ומין יחיד: אופיסת'אלופס (Opisthiolepis heterophylla) סוג ומין יחיד: נות'ורייטס (Nothorites megacarpus) סוג ומין יחיד: בראבג'ום (Brabejum stellatifolium) סוג ומין יחיד: מלגסיה (Malagasia alticola) סוג ומין יחיד: אתרטוניה (Athertonia diversifolia) סוג ומין יחיד: קרדווליה (Cardwellia sublimis) סוג ומין יחיד: קטלפידיה (Catalepidia heyana) סוג ומין יחיד: סלומרודנדרון (Sleumerodendron austrocaledonicum) פרוטיאה לוקוספרמום בנקסיה טלופיה בלנדה פרסוניה סימפיונמה גרוויליאה למברטיה הקיאה לוקדנדרון הליסיה סטנוקרפוס אדננתוס סנאפיה איסופוגון ספטלה פרנומוס סטירלינג'יה קונוספרמום אמבות'ריום מדיה וקבצים בנושא פרוטאיים בוויקישיתוף פרוטאיים, באתר ITIS (באנגלית) פרוטאיים, באתר NCBI (באנגלית) פרוטאיים, באתר האנציקלופדיה של החיים (באנגלית) פרוטאיים, באתר Tropicos (באנגלית) פרוטאיים, באתר GBIF (באנגלית) פרוטאיים, באתר IPNI (באנגלית) פרוטאיים, באתר אנציקלופדיה בריטניקה (באנגלית) בשנת 2007 מוזג עם הסוג בנקסיה על בסיס מחקרים מורפולוגיים ופילוגנטיים. עם זאת, יש מחקרים השוללים את המיזוג.